I.G. Duca, salvatorul picturilor lui Nicolae Grigorescu de la 

Manastirea Agapia 

Cu prilejul unor cercetari facute la Arhivele Nationale Istorice Centrale de 
la Bucuresti 1 am descoperit in dosarele fondului Ministerului Cultelor si 
Instructiunii Publice urmatoarea telegrama cifrata: 




TELEGRAMA 
URGENTA CU PRECADERE LT. I. G. DUCA 
MINISTERUL CULTELOR SI 
INSTRUCTZIUNI PUBLICE IASSI 
Nr.7963 31.07.1917 



FRTGNEAMTZ 161 79 1078 1230 

8490-7798 5255 7687 8638 2872 8919-5527 6578 SI 9455-3281-1638 DE 
6439-0641 DE 8168 1782, PANA IN PREZENT NU S-A LUAT NICI O 
MASURA. OPINEZ A SE 0364 TOT CE SE POATE 0364, ESTE NEVOIE 
DE SPECIALIST! PENTRU 2373 SI 0364 SI DE ORDINE DATE PE 

5 5 5 

CALEA ECLESIASTICA. VA ROG LUATZI MASURI CAT MAI 
URGENT= COMISARUL GUVERNULUI DE LANGA CORPUL 2 AL 
ARMATEI 9 IMPERIALE RUSE. COMISAR GUVERN. C.N. POPP 932. 



1 Telegrama cifrata catre mdnastirile din Jud. Neamt pentru lucrurile si picturile lui Grigorescu, aflate acolo; 
ANIC, Fond MCIP, 547/1917, Doc 452, Mapa 8, Fasc.72 

Acest document prezinta un interes aparte, atat de ordin cultural cat si 
privitor la istoria criptografiei romanesti . 

El este o dovada indirecta, dar convingatoare, care atesta ca marele om de 
stat I.G. Duca, al carui tragic sfarsit - asasinarea pe peronul garii regale de la 
Sinaia - a insangerat istoria vietii politice romanesti, a contribuit la salvarea de 
la pieire a unor pretioase opere de arta, obiecte de patrimoniu, in timpul primului 
Razboi Mondial. 

Descifrarea acestei telegrame codificate partial dezvaluie urmatorul text 
clar: "Mdndstirile din judetul Neamt au obiecte icoane si picturi de Grigorescu 
de mare valoare. Pdnd in prezent nu s-a luat nici o mdsurd. Opinez a se ridica 
tot ce se poate ridica. Este nevoie de specialist pentru alegere si ridicare si de 
ordine date pe calea eclesiasticd. Vd rog luati mdsuri cat mai urgent " 

Continutul depesei de mai sus mentioneaza doua nume de rezonanta in 
istoria moderna a Romaniei: pictorul N. Grigorescu si omul politic I.G. Duca. 

Pentru a intelege semnificatia acestui document istoric credem de cuvinta 

n 

sa evocam pe scurt date semnificative din biografia pictorului N. Grigorescu 
(1838 -1907), respectiv I.G. Duca (1879 - 1933). 



Armata romana a folosit in mod curent codul ca mijloc de secretizare a informatiilor secrete in timp de razboi. 
Cf. Vasile Maierean, Dan Dulciu, O istorie a Criptologiei Romanesti, Bucuresti, 2010, Editura RAO, p. 163 
3 La data de 01.10.1910 Al.Vlahuta ofera tipartului volumul Pictorul N. I. Grigorescu, fiind pe piata in cursul 
anului urmator. De remarcat ca volumul Al. Vlahoutza, N. I. Grigoresco, Sa vie et son oeuvre, Traduit du 
roumain de Leo Bachelin, Socec, Bucarest, 1911, o valoroasa editie in limba franceza (275 pag), avand 20 
fotogravuri, 272 fototipii si 17 zincotipii, reprezinta si in zilele noastre una dintre cele mai apreciate lucrari 
bibliofile, cu un pret de piata de 6000 lei; O editie de larga raspandire este Al. Vlahuta, Pictorul N.I. Grigorescu 
- Viata si opera lui, Comentata de ID. Stefdnescu, Editura Scrisul Romanesc, Craiova, 1939; 

Manastirea Agapia - Vedere generala 



N. Grigorescu 

Nicolae Grigorescu (1838 - 1907) si-a inceput ucenicia artistica de la 
varsta de 10 ani, in atelierul lui Anton Chladek, pictor ceh, cu studii de arta la 
Milano, originar din Banat, dar stabilit la Bucuresti. 

Maniera clasicista a mentorului sail, ce nu refuza a picta chiar si tablouri 
cu caracter religios, si-a lasat amprenta asupra tanarului sau elev, care zugravea 

neasemuit de frumoase iconite, pentru a le vinde in pietele si targurile 
Bucurestilor. 

Fiind remarcat de printesa Cleopatra Trubetkoi, nepoata domnitorului 
Alexandru Dimitrie Ghica, care construise la Baicoi o biserica noua (1849-1853) 
pentru locuitorii de pe mosia sa, Nicolae Grigorescu este angajat 5 sa picteze 
icoanele praznicar si inca alte 6 icoane mari. Cele 11 icoane aflate in aceasta 
biserica, pictate la varsta de 15 ani, demonstreaza cu prisosinta marele talent al 
artistului, caz unic de precocitate in intreaga istorie a picturii universale. 




Devenit cunoscut in lumea iconarilor, in 1854, tanarul pictor Nicu 
Grigorescu este invitat la Manastirea Calarusani, pentru a sfarsi pictura la 
icoanele noii tample, a icoanelor imparatesti si Icoana Sf. Gheorghe si Dimitrie 6 . 
Faima unanim apreciata ii aduce noi comenzi, astfel incat el isi dovedeste 



4 "Dupa doi ani se intoarce acasa §i face §i el iconite, pe care le duce sa le vanda, insirate jos pe basma, la Obor. 
Doamne cu ce bucurie am venit acasa cu cei dintdi zece sorocovefi, pe care i-am pus in mdna mamei! ... Ea 
cand vazu banii se sperie, cd eu fdceam iconifele pe ascuns, iar pe urmd se intoarse cu fafa tncolo, sa n-o vdd 
cd-i ddduserd lacrimile de bucurie! Aceasta a fost ziua cea mai fericitd din viafa mea; eram mare, puteam sa 
ajut casa cu munca mdinilor melel cf. Nicolae Petrascu, Icoane de lumind, vol. I, Tipografia Bucovina, 
Bucuresti, 1935, pag. 75-80 

5 N. Grigorescu a fost ajutat la pictarea Bisericii Sf. Constantin si Elena din Baicoi de Nita Paraescu, 
colaboratorul sau. 

6 Aceasta icoana poarta urmatoarea insemnare, in alfabet de tranzitie: " 1854 Nicu Grigorescu, Z". 

talentul exceptional in icoane cu subiecte din ce in ce mai ample, cum ar fi 



Pentru cei ce doresc sa cunoasca valoarea picturii lui Grigorescu, realizate 
de acesta la varsta adolescentei, este de ajuns sa paseasca in interiorul Bisericii 
Sfdntul Alexe, din Bucuresti, aflata pe aceeasi strada cu Liceul Gh. Sincai, unde 
vor descoperi o adevarata capodopera, icoana "Sf. Spiridon cu scene din viatd", 
pictata in 1856 sau in jurul acestei date. 

Tot in anul 1856, tanarul zugrav de subtire, desi avea numai 18 ani, este 
angajat sa realizeze pictura murala si icoanele tamplei de la Biserica Sfdnta 
Troitd a Mdndstirii Zamfira, din Jud. Prahova. 

Dupa terminarea acestor lucrari, Nicu Grigorescu poposeste in Moldova, 

Q 

la Manastirea Neamt , unde locuieste, in iarna 1857 - 1858. Desigur, el va 
continua sa picteze. 9 



7 Datata si semnata 28 februarie 1856, icoana aflata azi in Muzeul Manastirii Caldarusani, fusese comandata de 
breasla bacanilor din Bucuresti. 

8 Prietenia cu parintele Isaia Piersiceanu, de la Manastirea Neamt, 1-a determinat pe Grigorescu sa vina aici, cu 
speranta ca va obtine comenzi pentru picturi religioase, din a caror valoare sa isi plateasca o calatorie de studii in 
Franta. Din nefericire, parintele Piersiceanu se imbolnavi iar Grigorescu nu isi poate duce la bun sfarsit gandul 
pentru care venise la Manastirea Neamt. 

9 In Muzeul Minastirii Neamt se pastreaza cateva icoane in ulei, pe suport de tabla, pictate de N. Grigorescu: 
Buna Vestire, Dumnezeu Tatdl, Intalnirea Fecioarei Maria cu Elisabet. Exista in acelasi muzeu un tablou pe 
panza, de mari dimensiuni, intitulat Fuga in Egipt, semnat in alfabet de tranzitie: N. Grigorescu, 1857. 



icoana "Duminica tuturor sfintilor 



„ i 

Totusi momentul de apogeu al stilului bisericesc in pictura lui Grigorescu 
avea sa se implineasca nu aici, la Manastirea Neamt, ci la Manastirea Agapia 10 . 
Legendele orale transmise dealungul timpului in mediile Manastirii Agapia arata 
ca tanarul pictor ar fi trimis maicii Ursachi, stareta acestei manastiri, icoana 
"Maicii Domnului cu PruncuF, datata 1858, aflata azi in Muzeul de la Agapia, 
moment decisiv, in urma caruia aceasta s-a convins de talentul si harul tanarului 
pictor de numai 20 de ani, angajandu-1 sa zugraveasca interiorul Bisericii Sf. 
Voievozi. 

Pe langa picturile murale, avand o valoare artistica de neegalat, la 
Manastirea Agapia se pastreaza 24 de icoane realizate in tinerete de N. 
Grigorescu (1858 -1861), lucrari considerate copodopere ale stilului neoclasic 
romanesc in arta religioasa din tara noastra. 

Tot din aceeasi perioada (1858) dateaza si portretul Mitropolitului 
Moldovei si Sucevei, Sofronie Miclescu, pictat de N. Grigorescu. 

In Muzeul Manastirii Agapia pot fi admirate, alaturi de icoane si tablouri, 
purtand semnatura lui N. Grigorescu, si alte piese decorate de artist, cum ar fi 
aplice pictate de acesta, precum si lucrari cu subiecte laice, ulterioare 
momentului 1858-1861. 



Printre icoanele, tablourile §i compozi^iile murale realizate de pictorul Nicolae Grigorescu la Biserica "Sfinjii 
Voievozi" a Manastirii Agapia amintim: "Drumul Crucii", "Ruga ingmdina Ghetsimani", "Punerea 
Mdntuitorului in mormant", "Cina cea de Taind" , "Intrarea Mdntuitorului in Ierusalim" sau "Sfdnta Fecioard 
Maria cu Pruncul Iisus", 

Se stie ca N. Grigorescu a revenit in repetate randuri la Agapia, inainte si 
dupa anul 1900 11 , impreuna cu bunul sail prieten, scriitorul si avizatul biograf 

1 2 

Al. Vlahuta , chiar a realizat pictura de sevalet, inspirata de aceste locuri. 
Niciodata insa nu va mai reveni la stilul operelor realizate in tinerete. 



I.G. Duca 




11 Vlahuta, prieten de-o viata si biograf al pictorului, are o relatie extrem de profunda cu universul Manastirii 
Agapia. De altfel, in perioada septembrie 1895 - iunie 1896, Vlahuta va locui in aceasta manastire. Mama 
scriitorului, pe nume Ecaterina, de fel de pe meleaguri transilvane, este trimisa de mica spre viata de manastire, 
dar va renunta pentru a se casatori cu Neculai Vlahuta, tatal viitorului scriitor. Dupa ce ii daruieste sotului noua 
copii, ajunsa la o varsta inaintata, Ecaterina imbraca hainele calugariei, la Manastirea Agapia, sub numele de 
maica Elisaveta; tot la Agapia se va calugari si unica sa fiica, Eiza Strajescu. Tatal scriitorului, Neculai Vlahuta, 
se calugareste la Manastirea Neamt, unde se tunde in monahism sub numele de Nectarie, tot aici retragandu-se 
si unul dintre fii sai, Mihail, calugarit sub numele de Mardarie. Ei se vor reuni la Agapia. 

12 Pana la moartea pictorului, Vlahuta a fost mereu in preajma lui N. Grigorescu. La data de 30 decembrie 1901, 
deschizandu-se expozitiaacestuia, la Bucuresti, Vlahuta ii cumpara cateva tablouri. In vara anului urmator, cei 
doi prieteni merg la Buzau, la balciul "Dragaica". La 20 februarie 1912, Al. Vlahuta anunta ca se va muta din 
Bucuresti la Dragosloveni, urmand a vinde tablourile lui Grigorescu, ca sa "le apar impotriva nevoilor mele si 
cu din ce in ce mai hotarata indarjire le apar impotriva cumparatorilor bogati ". Anterior, Vlahuta oferise 
statului aceste aceste tablouri, autoritatile insa refuza sa le cumpere. 

Cimoscut om politic, jurist, publicist, parlamentar, avand studii de 
specialitate la Paris, cu un doctorat in drept si stiinte politice obtinut la 
Universitatea Sorbona, I.G. Duca intra in Parlamentul Romaniei in anul 1907, pe 
listele Partidului National Liberal. A participant la Consiliul de Coroana de la 
Sinaia (21 iulie/ 3 aug. 1914), pledand pentru neutralitatea armata a Romaniei. 
In timpul primului Razboi Mondial a fost unul dintre cei mai apreciati demnitari 
in cabinetul prezidat de Ion I. C. Bratianu, in calitate de ministru al instructiunii 
§i cultelor(1914 - 1918). In perioada ce a urmat sfarsitului razboiului, I. G. 
Duca a ocupat insemnate functii pe linie de partid (presedinte al PNL 1930 - 
1933) si guvernamentale: ministru al agriculturii (1919 - 1920), ministru de 
externe (1922-1926), ministru al afacerilor interne (1927 - 1928), fiind 
desemnat prim - ministru, pentru o scurta perioada (14 noiembrie - 30 
decembrie 1933). Este asasinat in urma unui complot de care nu a fost strain nici 
suveranul tarii. 

5 

Revenind la telegrama cifrata, facem urmatoarele precizari: In vara anului 
1917, I.G. Duca se afla la Iasi, impreuna cu guvernul in exil 13 . 

Dupa infrangerile suferite de armata romana in ultima parte a anului 
1916, I.G. Duca a luat masuri pentru a asigura functionarea ministerului sau in 
noile conditii de razboi. Fiindca de competenta sa depindeau arhivele si 
muzeele, a trimis de urgenta pe secretarul general al ministerului, pe toti 
directorii si pe administratorul Casei Bisericilor in capitala Moldovei, dupa ce, 
mai intai, a stabilit cu acestia lista obiectelor mai de seama care, impachetate cu 
grija, au fost expediate la Iasi 14 . 

13 I.G. Duca, M. Pherekyde si dr. C. I. Angelescu au incercat sa convinga pe rege ca guvemul sa nu paraseasca 
Bucurestii, sa nu piece in exil, urmand sa ii astepte pe germani aici, cu orice pret, pentru a nu urma exemplul 
criticabil al guvernului francez care, in timpul bataliei de pe Mar na, a parasit Parisul, evacuandu-se in orasul 
Bordeaux. Cf. Sabina Cantacuzino, Din viafa familiei Ion I. C. Bratianu, vol. I, Editura Albatros, Bucuresti, 
1996, p.16 

14 In acelasi efort de salvare a obiectelor de mare rezonanta pentru sentimentul de mandrie nationals se numara si 
transferul, in anul 1916, a relicvei lui Mihai Viteazu, aflata intr-o cutie de metal, frumos lucrata, depusa la 
Manastirea Dealu si asezarea ei in biserica Mitropoliei de la Iasi. In vara anului 1944, relicvele lui Alexandra 

In paralel, Al Tzigara-Samurcas, subaltern al lui I.G. Duca, dar avand usi 
larg deschise la regele Ferdinand, obtinu din partea suveranului, aflat la Palatul 
de la Scrovistea, autorizatia (materializata intr-un ordin al Marelui Cartier 
General al armatei romane) de a colinda manastirile, pentru a ridica lucrurile de 
pret si a le trimite spre pastrare in Moldova. Gestul lui Al. Tzigara-Samurcas 1-a 
nemultumit pe superiorul sau fiindca aceasta masura ingreuna operatiunea 
transferului tezaurelor muzeistice si arhivistice dar, asa cum vom vedea, a 
contribuit, conform parerii lui I.G. Duca, la pierderea acestora: 

" Desigur, daca Tzigara nu s-ar fi apucat sa faca exces de zel si sd se 
amestece acolo unde nu il privea, manastirile noastre ar avea incd si azi, daca 
nu in intregime, dar desigur in marea lor majoritate, odoarele care au fdcut 
bogdtia sifaima lor de-alungul veacurilor. " 15 

Temerile lui I.G. Duca, conform carora, date fiind ororile razboiului, 
patrimoniul istoric, cultural si artistic va avea de suferit, aveau sa se devereasca, 
fiindca, in timpul ocupatiei Bucurestilor, un lot important de obiecte de valoare, 
aflate inca in muzee si Academie au fost trimise de inamic peste granita, mai 
ales la Sofia 16 . 

Tot atunci, autoritatile turcesti, profitand de situatie, au recuperat de la 
Bucuresti trofeele capturate de romani pe campul de lupta, in timpul Razboiului 
de Independenta de la 1877: este vorba de tunurile aflate in jurul statuii lui 
Mihai Viteazul, expediindu-le la Constantinopole. 

In acest context trebuie amintit ca, in prima parte a campaniei romane din 
Transilvania, din anul 1916, Alexandru Tzigara-Samurcas a primit aprobarea 
regelui Ferdinand sa instaleze o garda militara romaneasca la Muzeul National 



loan Cuza, aflate la Ruginoasa, vor fi transferate la Manastirea Curtea de Arges, via Manastirea Ciorogarla, de 
teama sa nu cada victima ororilor razboiului. 

15 I.G. Duca, Amintiri Politice, Vol. II, Jon Dumitru -Verlag, Munchen, 1981, p. 64-65 

16 La Capsa se instalasera ofiterii bulgari, in mod ostentativ, voind sa demonstreze astfel ca respecta indemnul 
unui general bulgar, care ar fi spus ca daca romanii misca, " ne vom bea cafeaua la Capsa". 

Secuiesc , pentru a preveni distrugerea sau descompletarea inventarului acestui 
muzeu. Drept recunostinta, trupele invadatoare aflate in teritoriile romanesti 
cucerite au jefuit si distrus tot ce le-a stat in cale ( a se vedea casa lui N. Iorga de 
la Valenii de Munte sau Casa Memoriala a lui B. P. Hasdeu, din Campina, 
vandalizate de fortele ocupante): nici clopotele bisericilor nu au fost iertate de la 
topire 18 . 

Asadar, in urma demersurilor lui Al. Tzigara -Samurcas, numeroase 
obiecte de cult, de mare valoare, aflate in pericol de a fi afectate de conflagratie, 
au fost trimise la Iasi, unde, din nefericire, au fost incluse in lotul de odoare, 
tablouri, icoane, documente, carti si manuscrise, care au luat drumul Moscovei, 
in cursul anului 1917, in speranta ca acolo vor fi puse la adapost de o eventuala 
distrugere a lor din partea trupelor invadatoare 19 . 

Al.Tzigara-Samurcas, despre care Serban Cioculescu banuia ca ar fi chiar 
fiul nelegitim al Regelui Carol I, este desemnat sa ramana in Bucuresti, cu 
misiunea din partea Curtii Regale si a administratorului domeniilor Coroanei 
(Barbu Stirbey) de a supraveghea asupra intregritatii bunurilor si cladirilor 
regale, tinand cont de relatiile sale privilegiate, dobandite in Germania, pe 
vremea studiilor 20 . 



17 In arhiva Muzeului National Secuiesc din Sfantul Gheorghe se pastreaza o scrisoare de multumire, trimisa de 
guvernul maghiar suveranului roman, pe cai diplomatice, in care se exprima recunostinta pentru salvarea 
patrimoniului acestui muzeu. 

18 In timpul primului Razboi Mondial, autoritatile austro-ungare au decis ca in comunitatile romanesti din 
Transilvania sa fie topite toate clopotele mari de biserici ortodoxe. Mai grava a fost situatia in teritoriile rapite in 
urma Dictatului de la Viena, din 1940, cand pe langa cele 145 de biserici romanesti care au fost daramate si 
devastate s-a inceput si jefuirea clopotelor de la celelalte biserici romanesti. 

19 Vestile primite din Bucuresti, la sfarsitul anului 1916, trezeau fiori de gheata: germanii devastasera locuintele 
politicienilor romani, cunoscuti drept adversarii declarati ai Germaniei si Austro-Ungariei. Dealtmineri, acesta 
nu a fost singurul act de profanare comis de germani:" In nenumarate sate au bagat caii in biserici, au distrus 
altare, au pdngarit icoane. " Cf. I.G. Duca, op.cit. p. 147. 

20 Absolvent al Universitatii din Munchen, Al. Tzigara- Samurcas obtine in anul 1896 titlul de doctor al acestei 
prestigioase institutii de invatamant. 

El devine chiar prefect al Politiei Capitalei , in timpul ocupatiei inamice 
(30.11.1916 - 12.01.1918 si 08.05 - 01.11.1918), insa faptele sale au fost 
ulterior apreciate ca gesturi de tradare si colaborationism. 

In vara anului 1917 situatia de pe fronturile din Moldova agravandu-se, 
responsabilii romani sunt coplesiti de teama ca intreaga avutie a tarii sa nu 
incapa pe mainile invadatorilor. De aceea, la indemnul aliatilor si la staruintele 
lui Kerenski se decide evacuarea tezaurului aflat la Iasi. Dar unde ? In Anglia 
era imposibil, drumul pe uscat era exclus iar ruta pe mare era riscanta, fiindca 
submarinele germane misunau in Marea Nordului. In plus, asigurarea ceruta in 
astfel de situatii ar fi fost peste masura de mare. Ramanea o singura solutie: 
depunerea obiectelor de valoare la Moscova. Indeplinindu-se toate formalitatile 
de predare-primire si transport, protocolul transferului tezaurului la Moscova a 
fost intocmit si iscalit de Nicolae Titulescu, in calitatea sa de Ministru de 
Finante. 

Atunci, in anul 1917, au fost trimise la Moscova stocul de aur al Bancii 
Nationale, valorile Casei de Depuneri, ale Creditelor Funciare si Urbane, ale 
multor banci particulare, faimoasele obiecte bisericesti trimise de Tzigara- 
Samurcas la Iasi in momentul evacuarii Munteniei, tablourile din muzee, intr-un 
cuvant tot ce era mai valoros. 

In memoriile sale, I.G. Duca recunoaste cu amaraciune ca, in iuresul 
evenimentelor, din exces de zel, a facut trei greseli, pe care le regreta enorm: 
includerea in lotul ce urma sa piece la Moscova a exceptionalei colectii a lui 
Vasile G. Mortun 22 , a tablourilor de valoare ale Dr. C. I. Angelescu 23 , precum si 
a manuscriselor muzicale ale lui George Enescu 24 . 



21 Ca o ironie a sortii, in timpul primului Razboi Mondial, bisericii Manastirii Ciorogarla, ctitorie stramoseasca, 
locul unde este ingropat si fiul sau, poetul Sandu Tzigara-Samurcas, i-au fost rechizitionate clopotele si date la 
topit de catre armata gtermana. 

22 In colectia lui V. G. Mortun se aflau cele mai valoroase tablouri ale unor pictori romani, adunate cu rabdare 
timp de multi ani. Aceasta continea portrete de Aman, cele mai frumoase panze semnate de Luchian, Andreescu, 
Mirea, dar mai ales picturi semnate de N. Grigorescu, dintre care se remarca portretul unui Polizu-Micsunesti. 
Aceeasi soarta a avut-o si colectia Kalinderu. 

Cat priveste pe Mortun, acesta a insistat personal sa fie salvata colectia 
sa de tablouri, sub cuvant ca o va lasa statului roman, la moartea sa 26 . Totusi, in 
urma decesului lui Vasile G.Mortun, intervenit in anul 1919, nu s-a descoperit 
nici un testament sau act de donatie, astfel incat, juridiceste, tablourile au ramas 
fiicei sale, doamna Matei Sassu. 

La fel s-au petrecut faptele si cu George Enescu, care a intervenit in 
persoana sa se transporte in afara tarii manuscrisele din perioada de inceput a 
carierei sale de compozitor. Astfel, ele au ajuns la Moscova, in depozitul de la 

27 

Kremlin . 

In ceea ce priveste faimoasa colectie a dr. C.I. Angelescu, ministru al 
lucrarilor publice (1914-191 6) si coleg de partid cu I.G. Duca, aceasta a fost 
inclusa, din dispozitia lui I.G. Duca, in randul colectiilor ce trebuiau evacuate pe 
teritoriul Rusiei, desi posesorul ei nu a solicitat aceasta. 

In lunile ianuarie-aprilie 1917, in timp ce guvernul si regele se aflau la 
Iasi, dr. C. I. Angelescu se gasea in refugiu la Odesa. Despartindu-se de familie, 
revine in tara in timp ce aceasta, ramane in Rusia pana in luna Iulie, de unde, pe 
rute ocolitoare (Suedia, Norvegia, Anglia) ajunge in Franta. In bagajele familiei 
era o parte din faimoasa colectie de tablouri a dr. C.I. Angelescu, salvata astfel 



Prin casatoria cu Virginia Constantinescu-Monteoru, fiica milionarului Grigore Monteoru, dr. C.I. Angelescu a 
devenit proprietarul statiunii balneare Sarata Monteoru, al unor terenuri petrolifere si bunuri imobiliare din zona 
Buzau. 

24 Ca o fatalitate, manuscrisele muzicale enesciene, scrisori si documente personale, mii de pagini, au ars in 
decembrie 1989, in crima neroniana de la Biblioteca Centrala Universitara. 

25 N. Iorga a cerut personal ca o parte din caietele sale sa fie incluse in transportul ce pleca cu tezaurul romanesc 
la Moscova. Cf. Gheorghe I. Florescu, " Corespondenta personala a lui N. Iorga" (II), in Convorbiri Literare, 
Iunie, 2003 

26 In colectia lui V.G. Mortun se aflau tablouri de Nicolae Grigorescu, Stefan Luchian, Theodor Amman, Ion 
Andreescu, C. D. Rosenthal, CM. Tatarascu, C.I.Stancescu, C.D.Mirea etc. El intentiona sa construiasca un 
muzeu pentru colectia sa, dar la inceperea razboiului a trimis in Rusia cele mai valoroase tablouri, odata cu 
tezaurul tarii, dar acestea nu s-au mai intors niciodata. 

27 Dupa terminarea primului Razboi Mondial, George Enescu si-a redobandit manuscrisele. Datorita prieteniei cu 
responsabili francezi, dupa reluarea relatiilor diplomatice dintre Paris si Moscova, autoritatile ruse au restituit lui 
Enescu ladita cu manuscrise, in stare intacta. Este un gest prin care tanara URSS incerca sa demonstreze ca 
pretuieste arta muzicala a compozitorului roman. 

de la confiscare, neampartasind astfel soarta operelor incluse in tezaurul 
romanesc trimis la Moscova . 

" Partea din colectie care a plecat cu familia sa in Franta, la Nisa, era 
oricum suficient de mare ca sa se organizeze o galerie publico,, temeinic 

w...w „29 

pregatita. 

O poveste fascinanta a cimoscut insa lista de obiecte apartinand lui Barbu 
Stirbey (compusa din tablouri, argintarie, piese de broderie scumpe etc). 
Neavand incredere in comportamentul noii puteri de la Moscova, Barbu Stirbey 
a incredintat aceste valori bunului sau prieten, baronul Fasciotti, ambasadorul 
italian in Romania, pentru a le trimite la Petrograd, in custodia ambasadei 
italiene de acolo. 

Evident, rusii nu au tinut cont de regulile imunitatii diplomatice a 
bunurilor ambasadei asa ca obiectele din laditele lui Barbu Stirbey s-au pierdut, 
nu se stie unde, nu se stie cand. Mai tarziu, el a aflat ca, la un anticar din 
Germania s-ar gasi cateva dintre bunurile trimise in vremea razboiului la 
Petrograd, pe care le-a rascumparat. 

Ceea ce este si mai trist este faptul ca Barbu Stirbey a convins-o pe 
Regina Maria sa depuna in tezaurul trimis la Moscova si colectia de bijuterii 
regale, desi regina nu dorea sa o faca. Noroc ca, la moartea mamei sale, Ducesa 
de Coburg, regina Maria a mostenit o parte din faimoasele bijuterii pe care Tarul 
Alexandru al II-lea le daruise unicei sale fiice. 

Dupa repetate demersuri ale autoritatilor romane, in anul 1936 a fost 
returnata o parte din tezaur, respectiv documente de arhiva, acte, carti si, in 



28 ? 

In colectia dr. C. I. Angelescu se aflau 10-12 picturi de N. Grigorescu, 10 tablouri de Ion Andreescu, 50-60 de 
picturi semnate de Luchian. Ar fi vrut sa doneze aceasta colectie Pinacotecii Ateneului sau Muzeului Th. Aman 
din Craiova, orasul sau natal. Ca anecdota, privind zgarcenia sa proverbala se spune ca dr. Angelescu isi 
ascundea colectia in pivnita sau uneori o expunea pe peretii propriei case. "In cele din urmd, colecfia s-a 
tmprd$tiat anonim prin muzeele publice, colecfii particulare sau uneori in depozitele Galeriei Nafionale. " 
Cf.Corina Petrica, dr. Constantin Angelescu . Ministrul Instructiunii Publice in perioadele 1922 - 1926; 1927- 
1928 Edituta Sf. Ierarh Nicolae, Iasi 

29 Nicolae Penes, Dr. C. Angelescu, Povestea unei viefi, Editura Monteoru, Bucuresti, 1998, p. 54 

semn de reconciliere, osemintele princepelui Cantemir, nu insa, fondurile 
bancare, tablourile si obiectele bisericesti de valoare. 

Abia la data de 12 iimie 1956 a fost repatriate o parte consistenta din 
tezaurul romanesc plecat la Moscova in anii primului Razboi Mondial, compus, 
printre altele, din odoare manastiresti, 1.350 de picturi, gravuri si desene, 
dintre care 120 de picturi erau ale lui Nicolae Grigorescu sau ale altor pictori 
romani. Ca urmare, la Bucuresti s-a deschis o mare expozitie la Muzeul de Arta 
al Romaniei, inaugurate chiar de ziua nationala, la 23 august 1956. 30 

In ceea ce priveste destinatarul telegramei: Lt. I.G. Duca (s.n.), merita sa 
dezlegam misterul acestei titulaturi eel putin ciudate. In guvernul Romaniei, 
dupa cum se obisnuieste, in afara de cazuri exceptionale, ministrul este de obicei 
un civil, mai putin in ceea ce priveste portofoliul apararii, in care titularul poate 
fi si un militar de cariera. 

Deci, de unde pana unde gradul de locotenent atribuit lui I.G. Duca ? 

Pe cand isi facea studiile la Paris, tanarul I.G. Duca fusese scutit de 
serviciul militar, invocandu-se doua motive: miopia de care suferea, precum si 
faptul ca era copil de vaduva. 

In anul 1913, la izbucnirea razboiului cu Bulgaria, I.G. Duca, favoritul lui 
Ion I. C. Bratianu, putea sa se eschiveze de la inrolare, dar el se inscrise imediat 
ca simplu voluntar, fiind atasat pe langa cartierul generalului Crainiceanu. 

La inceperea operatiunilor armatei romane, in vara anului 1916, ministrul 
se considera mobilizat in slujba tarii, dar, in cursul lunii Septembrie 1917, 
ordonandu-se revizuirea tuturor scutitilor, I.G. Duca crede de datoria sa sa dea 
eel dintai exemplu si, in consecinta, se prezinta la examenul medical al 
centrului de recrutare, aflat intr-un spital din Iasi. Medicii militari, desi stiau 



Pe langa cele 120 de tablouri de mare valoare, inclusiv cele apartinand lui N. Grigorescu, au fost repatriate 
vase liturgice din aur si argint, carti si miniaturi vechi,156 de icoane, 418 tapiterii, 495 obiecte de cult religios 
etc., inclusiv circa 2.500 de obiecte constand in obiecte de orfevrarie medievala, broderii liturgice si stofe vechi. 
Acestea au fost apoi transmise Patriarhiei Romane, care le-a repartizat apoi Mitropoliilor Moldovei si Sucevei, 
Tarii Romanesti, Manastirii Curtea de Arges etc. 

foarte bine cine este recrutul, adica Ministrul Cultelor si Instructiunii, i-au 
eliberat o foita cu mentiunea "recrutul Duca G. Ion bun ca soldat, partea 
sedentard ". 

Si acum, sa deslusim cum a salvat I.G. Duca tablourile inestimabile ale 
pictorului N. Grigorescu, aflate la M-rea Agapia si M-rea Namt. In imaginea de 
mai jos se afla dispozitia ministrului: 




" Comisarului Guvernului pe langd Corpul 2 al Armatei 9 Imperiale 
Ruse 31 , Tg. Neamt 

La telegrama no 932 rdspundem ca toate picturile sa rdmand pe loc. " 

Cu alte cuvinte, ministrul I.G. Duca a decis, cu a sa putere, ca tablourile 
sa nu fie indepartate de locul unde acestea se gasesc. O fraza laconica, un rise 
asumat, dar cu efecte atat de benefice pentru picturile lui N. Grigorescu. 

Dan Toma Dulciu 

14.03.2014 



31 In anul 1917, pe teritoriul Moldovei se aflau Armatele Imperiale 4, 6 si 9 ruse, plus Armata Imperials 8 rusa, 
din Bucovina. 



15 



